พูดคุย:ซามูไร - วิกิพีเดีย

# พูดคุย:ซามูไร

### จากวิกิพีเดีย สารานุกรมเสรี

คงต้องท้าวความก่อนว่าญี่ปุ่นในสมัยก่อน ลัทธิศาสนาได้ถูกริดรอนเสรีภาพและถูกห้ามแพร่หลาย ยกเว้นลัทธิขงจื๊อเพราะเป็นลัทธิที่เกื้อหนุนต่อการปกครองแบบทหาร ซึ่งเป็นยุคที่เกิดพวกนักรบหรือซามูไร (Samurai) และมีสำนักสำหรับฝึกซามูไรหลายแห่ง ประกอบกับได้มีผู้นำคนสำคัญคนหนึ่งคือ ยามากะ โซโก (Yamaga Soko - ค.ศ. 1622 - 1685) ได้นำแนวคิดแบบชินโตกับขงจื๊อมาประสานกัน ซึ่งนำไปสู่การสร้างลัทธิบูชิโด (Bushido)

ลัทธิบูชิโด คือ ลัทธิที่ยอมรับและยกย่องวิถีแห่งคนกล้า ซึ่งคนญี่ปุ่นเรียกว่า"ซามูไร" (Samurai) คำว่า "บูชิโด" ได้แปลว่า "หนทางของอัศวินนักต่อสู้" (the way of the fighting knight) ซึ่งเราอาจแปลได้อีกอย่างหนึ่งว่า "มรรควิธีที่จะนำไปสู่ความเป็นซามูไร"

ลัทธิ "บูชิโด" สอนให้เหล่าซามูไรยึดมั่นในความซื่อสัตย์ต่อหน้าที่และจงรักภักดีต่อเจ้านายของตน ซามูไรถือว่าความตายเป็นเรื่องเล็กน้อย ปรัชญาแห่งบูชิโดกล่าวไว้ว่า "ความตายเป็นสิ่งเบาบางยิ่งกว่าขนนก"

หลังสงครามโลกครั้งที่ 2 ญี่ปุ่นถูกบังคับให้ปิดประเทศ จึงทำให้ญี่ปุ่นจำเป็นต้องพัฒนาตัวเองในทุก ๆ ด้าน เพื่อให้ทันกับความเจริญของโลกในขณะนั้น ทำให้ศาสนาทุกศาสนาที่มีอยู่ในญี่ปุ่นสามารถเผยแพร่ได้ง่ายกว่าแต่ก่อน แม้แต่รัฐธรรมนูญของญี่ปุ่นก็เปิดโอกาสให้ประชาชนนับถือศาสนาใดก็ได้

## [แก้] ขอนำบทความลงทับ

เนื่องมาจากว่าเนื้อหาในบทความเก่านั้น พิสูจน์ได้ว่ามาจากการคัดลอกข้อมูลจากแหล่งอื่นมาทั้งหมด ทำให้บทความดังกล่าวผิดต่อหลักการของเว็บไซต์แห่งนี้ ประกอบกับเวลาที่ล่วงเลยมาเกินกว่า 7 วันนับตั้งแต่บทความเดิมถูกประกาศให้กลายเป็นบทความละเมิดลิขสิทธิ์แล้ว แต่ก็ยังไม่มีผู้ใดมาแก้ไขบทความเดิม ผมจึงขอใช้สิทธิ์นี้ในการนำเอาบทความซามึไรที่ผมแปลมาจากวิกิพีเดียภาษาอังกฤษส่วนหนึ่งมาเขียนแทนบทความเดิม จึงต้องขอโทษเจ้าของบทความเดิมไว้ตรงนี้ด้วย ส่วนแหล่งข้อมูลที่เจ้าของบทความเดิมให้ข้อมูลไว้เพื่อเป็นแหล่งอ้างอิง ผมได้นำไปไว้ในส่วนของเว็บไซต์ที่เกี่ยวข้องแล้ว เนื่องจากว่าเป็นข้อมูลที่มีประโยชน์เช่นกัน

จึงเรียนมาเพื่อทราบ --Glass Mask

## [แก้] ชื่อบทความ

ชื่อบทความนี้ ควรจะเขียน ซะมึไร (คำอ่าน さむらい) หรือว่า ซามูไร (คำนิยม) ตอนนี้เป็น "ซามึไร" (ตัว ซะ さ ต้องเป็นเสียงสั้นหรือเสียงยาวเปล่าครับ สงสัย) --Manop | พูดคุย - 07:52, 7 พฤศจิกายน 2006 (UTC)

ดึงข้อมูลจาก "http://th.wikipedia.org../../../%E0%B8%8B/%E0%B8%B2/%E0%B8%A1/%E0%B8%9E%E0%B8%B9%E0%B8%94%E0%B8%84%E0%B8%B8%E0%B8%A2%7E%E0%B8%8B%E0%B8%B2%E0%B8%A1%E0%B8%B9%E0%B9%84%E0%B8%A3.html".

##### Views

- บทความ
- อภิปราย
- รุ่นปัจจุบัน

##### ค้นหา